**Αποτελέσματα 1ου εξαμήνου 2017**

*08 Αυγούστου 2017*

Σημαντικά Σημεία

* **Τα συνολικά (ομαλοποιημένα) έσοδα διαμορφώθηκαν στα 149,5 εκατ. ευρώ και το EBITDA στα 16,1 εκατ. ευρώ**
* **Οι συνδρομητές συνδυαστικών υπηρεσιών/3play ανήλθαν στις 296 χιλιάδες, οι συνδρομητές broadband υπηρεσιών στις 572 χιλιάδες και οι συνδρομητές pay TV υπηρεσιών στις 423 χιλιάδες**
* **Πτώση της συνδρομητικής βάσης λόγω επιβολής φόρων 10% στη συνδρομητική τηλεόραση και 5% στην σταθερή τηλεφωνία και λόγω συντηρητικής εμπορικής πολιτικής που ακολουθεί η εταιρεία**
* **Η χαμηλή εμπορική απόδοση της Super League συνέβαλε καθοριστικά στη μείωση των οικονομικών μεγεθών - Η εταιρεία έχοντας εξαντλήσει όλα τα περιθώρια διαπραγμάτευσης χωρίς αποτέλεσμα, προχώρησε στην κατάθεση αγωγής μείωσης τιμήματος των Συμβάσεων Κεντρικής Διαχείρισης**
* **Αυξημένο το έσοδο κατά 7,5% από τους εταιρικούς πελάτες και κατά 18,1% από τη διαφήμιση**

|  |  |  |  |
| --- | --- | --- | --- |
|  | **06M 2017** | **06M 2016** | **Δ** |
| Συνολικές συνδρομές | 995.585 | 1.073.067 | -7,2% |
| Μοναδικά νοικοκυριά | 699.435 | 744.606 | -6,1% |
| Συνδυαστικές υπηρεσίες/3play | 296.150 | 328.461 | -9,8% |
| Συνδρομητές Broadband | 572.306 | 612.815 | -6,6% |
| Συνδρομητές PayTV στην Ελλάδα | 423.279 | 460.252 | -8,0% |

|  |  |  |  |
| --- | --- | --- | --- |
| *(.000€)* | **06M 2017** | **06M 2016** | **Δ** |
| Συνολικά έσοδα | 149.353 | 165.294 | -9,6% |
| Συνολικά έσοδα (ομαλοποιημένα) | 149.535 | 165.510 | -9,7% |
| EBITDA | 16.099 | 26.815 | -40,0% |

Σύμφωνα με το **Διευθύνοντα Σύμβουλο, κ. Πάνο Παπαδόπουλο**:

«Η επιβολή φόρων 10% στην συνδρομητική τηλεόραση και 5% στη σταθερή τηλεφωνία επέδρασαν αρνητικά στην αγορά της συνδρομητικής τηλεόρασης το 1ο εξάμηνο του 2017 , πάντα σε συνδυασμό με την πλήρη εφαρμογή από την 1/1/2017 όλων των φόρων που είχαν ψηφιστεί το 2016. Ταυτόχρονα, η συνεχιζόμενη χαμηλή απόδοση της Super League επιδρά αρνητικά στην συνδρομητική μας βάση και στα βασικά οικονομικά μας μεγέθη. Σε αυτό το δυσμενές μακροοικονομικό περιβάλλον, συνεχίζουμε να εφαρμόζουμε μια συντηρητική εμπορική πολιτική και να εντείνουμε τις δράσεις για την περαιτέρω βελτίωση του κοστολογικού μας μοντέλου».

Λειτουργικά Αποτελέσματα

**Συνδυαστικές Υπηρεσίες/3Play**

Στο τέλος του 1ου εξαμήνου του 2017, τα νοικοκυριά με Nova 3Play/συνδυαστικές υπηρεσίες της Forthnet, ανήλθαν στα 296,2 χιλιάδες. Το μερίδιο των συνδρομητών Nova 3Play, σε σχέση με το σύνολο της συνδρομητικής βάσης της Forthnet διαμορφώθηκε στο 42,3%.

|  |  |  |  |
| --- | --- | --- | --- |
|  | **06M 2017** | **06M 2016** | **Δ** |
| Νοικοκυριά με Nova 3Play/συνδυαστικές υπηρεσίες | 296.150 | 328.461 | -9,8% |
| Ποσοστό νοικοκυριών με Nova 3Play/συνδυαστικές υπηρεσίες | 42,3% | 44,1% | -1,8π.μ. |

**Τηλεπικοινωνιακές Υπηρεσίες**

Κατά το 1ο εξάμηνο του 2017 οι ενεργοί συνδρομητές LLU μειώθηκαν στους 557,1 χιλιάδες.

|  |  |  |  |
| --- | --- | --- | --- |
|  | **06M 2017** | **06M 2016** | **Δ** |
| Συνδρομητές Broadband[[1]](#footnote-2) | 572.306 | 612.815 | -6,6% |
| Ενεργοί συνδρομητές LLU | 557.106 | 596.743 | -6,6% |
| Ποσοστό LLU | 97,0% | 97,4% | -0,4π.μ. |
| Συνολικό μερίδιο αγοράς LLU | 26,5% | 29% | -2,5% |

**Υπηρεσίες Συνδρομητικής Τηλεόρασης**

Στο τέλος του 1ου εξαμήνου του 2017, η συνδρομητική βάση Pay TV έκλεισε στους 423,3 χιλιάδες συνδρομητές.

|  |  |  |  |
| --- | --- | --- | --- |
|  | **06M 2017** | **06M 2016** | **Δ** |
| Συνδρομητές PayTV Ελλάδα | 423.279 | 460.252 | -8,0% |

Οικονομικά Αποτελέσματα

Τα ενοποιημένα ομαλοποιημένα συνολικά έσοδα για το 1ο εξάμηνο του 2017, ανήλθαν στα €149,5 εκατ., παρουσιάζοντας μείωση σε σχέση με το 1ο εξάμηνο του 2016, εξαιτίας της μείωσης της αγοραστικής δύναμης των καταναλωτών και της συντηρητικής προσέγγισης στην εμπορική μας πολιτική. Το έσοδο από διαφήμιση βελτιωμένο κατά 18,1% ως αποτέλεσμα του διαρκώς αναβαθμιζόμενου περιεχομένου του τηλεοπτικού προγράμματος της Nova. Αντίστοιχα, αυξημένα παρουσιάζονται και τα έσοδα από τους Εταιρικούς πελάτες κατά 7,0%.

|  |  |  |  |
| --- | --- | --- | --- |
| ***Ανάλυση εσόδων*** *(€ ‘000)* | **06M 2017** | **06M 2016** | **Δ** |
| **Λιανική** | **110.583** | **128.880** | **-14,2%** |
|  Λιανική -Telco | 59.083 | 66.849 | -11,6% |
|  Λιανική - PayTV | 51.500 | 62.031 | -17,0% |
| Εταιρικοί πελάτες | 28.227 | 26.372 | 7,0% |
| **Εταιρικοί πελάτες** (Ομαλοποιημένα)[[2]](#footnote-3) | **28.408** | **26.590** | **6,8%** |
|  Εταιρικοί πελάτες -Telco | 18.940 | 17.180 | 10,2% |
|  Εταιρικοί πελάτες -Telco  (Ομαλοποιημένα)2 | 19.121 | 17.396 | 9,9% |
|  Εταιρικοί πελάτες - Pay TV  | 9.287 | 9.193 | 1,0% |
| Διαφήμιση | 4.888 | 4.140 | 18,1% |
| Λοιπά έσοδα | 5.656 | 5.901 | -4,2% |
| Συνολικά Έσοδα | 149.353 | 165.294 | -9,6% |
| **Συνολικά Έσοδα** (Ομαλοποιημένα)2 | **149.535** | **165.511** | **-9,7%** |

Τα EBITDA του 1ου εξαμήνου του 2017 ανήλθαν στα €16,1 εκατ., έναντι €26,8 εκατ. του 1ου εξαμήνου του 2016 επηρεαζόμενο κυρίως από τη συμπίεση των τιμών και το δυσμενές μακροοικονομικό περιβάλλον.

|  |  |  |  |
| --- | --- | --- | --- |
| ***Ανάλυση EBITDA*** *(€ ‘000)* | **06M 2017** | **06M 2016** | **Δ** |
| Συνολικά έσοδα (συμπ. λοιπών εσόδων) | 149.353 | 165.294 | -9,6% |
| Συνολικά έσοδα (ομαλοποιημένα)2 | 149.535 | 165.510 | -9,7% |
| Δημοσιευμένα EBITDA | 16.099 | 26.815 | -40,0% |
| Περιθώριο EBITDA | 10,8% | 16,2% | -5,4π.μ. |

Ο συνολικός τραπεζικός δανεισμός τον Ιούνιο του 2017 ανέρχεται σε €256 εκ.

**Πρόσφατες Εξελίξεις**

* Η εταιρεία έχοντας εξαντλήσει τα περιθώρια καλόπιστης διαπραγμάτευσης με τη Super League για την εξεύρεση συμβιβαστικής λύσης, κατέθεσε αγωγή μείωσης τιμήματος των Συμβάσεων Κεντρικής Διαχείρισης τηλεοπτικών δικαιωμάτων του ελληνικού πρωταθλήματος ποδοσφαίρου. Η αιτούμενη αναπροσαρμογή του τιμήματος βασίζεται σε έκθεση οικονομικού συμβούλου – ανεξάρτητου εμπειρογνώμονα.
* Η Forthnet και η ZTE, σε συνέχεια της συμφωνίας συνεργασίας που υπεγράφη μεταξύ τους το 2016 για την από κοινού δραστηριοποίηση στην ανάπτυξη δικτύου οπτικών ινών στην χώρα μας, υπέγραψαν το Μάιο του 2017, Σύμφωνο Συνεργασίας με την Shanghai Gongbao Business Consulting Co. Ltd και την KaiXinRong Group Co. Ltd, προκειμένου να διερευνήσουν επιχειρηματική συνεργασία για την χρηματοδότηση αυτού του δικτύου οπτικών ινών.
* Η Nova συμμετέχει στη δράση «Επιχορηγούμενη Δορυφορική Πρόσβαση των Μονίμων Κατοίκων των Απομακρυσμένων Περιοχών της Χώρας» του Υπουργείου Ψηφιακής Πολιτικής, Τηλεπικοινωνιών και Ενημέρωσης με την Επιδοτούμενη υπηρεσία Nova Freeview προσφέροντας δωρεάν δορυφορική πρόσβαση σε τηλεοπτικό περιεχόμενο που καλύπτει τα ενδιαφέροντα και τις προτιμήσεις όλης της οικογένειας.
* Η Nova, ανανέωσε τη συνεργασία της με τα κανάλια FOX και FOX Life, του κορυφαίου αμερικανικού δικτύου FOX Networks Group, επεκτείνοντας τη συνεργασία με την έναρξη της υπηρεσίας FOX Play.
* Η υπηρεσία Nova On Demand εμπλουτίστηκε με επιπλέον περιεχόμενο και έτσι οι συνδρομητές έχουν την ευκαιρία να απολαμβάνουν το Box Set όλων των κύκλων του Game of Thrones, ενισχυμένο παιδικό πρόγραμμα για την περίοδο των καλοκαιρινών διακοπών κ.ά. Η υπηρεσία Nova On Demand χρησιμοποιείται ήδη από το 25% των συνδρομητών συνδυαστικών υπηρεσιών Nova /3Play, ενώ κάθε μήνα αυξάνεται ο μέσος χρόνος χρήσης της υπηρεσίας.

*Για περισσότερες πληροφορίες επικοινωνήστε:*

*Τηλ. 211 9552868, Φαξ 211 9559055, email:* ***ir@forthnet.gr***

*Τηλ. 211 9559104, Φαξ 210 6658680, email:* ***pressoffice@forthnet.gr***

**ΣΗΜΑΝΤΙΚΗ ΣΗΜΕΙΩΣΗ**

Σε αυτή την παρουσίαση ενδέχεται να περιέχονται μελλοντικές προβλέψεις, οι οποίες βασίζονται σε εκτιμήσεις και υποθέσεις σχετικά με αναμενόμενες εξελίξεις και άλλους παράγοντες που επηρεάζουν την Εταιρεία. Οι εκτιμήσεις αυτές δεν αποτελούν ιστορικά γεγονότα ούτε εγγύηση για τη μελλοντική απόδοση της Εταιρείας. Αυτές οι μελλοντικές εκτιμήσεις εμπεριέχουν κινδύνους και αβεβαιότητες καθώς υπάρχουν παράγοντες που μπορούν να δημιουργήσουν σημαντική παρέκκλιση των μελλοντικών αποτελεσμάτων της Εταιρείας από τις εκτιμήσεις αυτές.

Οι μελλοντικές εκτιμήσεις αφορούν μόνο την ημερομηνία της συγκεκριμένης παρουσίασης και δεν αναλαμβάνουμε οποιαδήποτε υποχρέωση να ανανεώνουμε ή επικαιροποιούμε δημόσια οποιεσδήποτε μελλοντικές εκτιμήσεις που περιέχονται στο παρόν προκειμένου να συνάδουν αυτές με τυχόν αλλαγές στις προσδοκίες, στα γεγονότα, στις συνθήκες ή τους όρους που αποτέλεσαν τη βάση για τις εν λόγω μελλοντικές εκτιμήσεις.

1. *Ενεργοί & υπό ενεργοποίηση συνδρομητές* [↑](#footnote-ref-2)
2. *Η ομαλοποίηση οφείλεται στην αναταξινόμηση στον κύκλο εργασιών κονδυλίων των επιχειρηματικών εσόδων που βάσει λογιστικής πολιτικής παρουσιάζονται στα έξοδα* [↑](#footnote-ref-3)